jkorsvik/nowiki_second_scrape_merged huggingface dataset:
Omsetningsavgift

Omsetningsavgift (forkortet OMS) er en avgift på omsetning av varer og tjenester. Den beregnes vanligvis som en prosentsats av varens eller tjenestens pris. 


== Omsetningsavgift i Norge ==
Allmenn omsetningsavgift ble innført i Norge i 1935. I 1970 ble omsetningsavgiften avløst av  merverdiavgift (MVA). Omsetningsavgiften ble opprinnelig beregnet på hvert omsetningsledd, og var kumulativ. Samlet avgift var altså avhengig av antall omsetningsledd fra produsent til forbruker. Fra 1. september 1940 ble avgiften endret til en sisteleddsavgift. 
Omsetningsavgift spesielt vedtatt ved lov for enkelte navngitte vareslag (f.eks. sukker) fantes i Norge før 1935, og eksisterer fremdeles etter 1970.


=== Satser for omsetningsavgift i Norge 1935–1970 ===
Fra 1. juli 1935: 1%
Fra 1. mars 1940: 2%
Fra 1. juli 1940: 3%
Fra 1. september 1940: 10%
Fra 1. juli 1947: 6,25%
Fra 9. april 1951: 10%
Fra 1. desember 1964: 12%Under gjenoppbyggingen etter andre verdenskrig, i perioden 1. februar 1946 til 14. februar 1955, var bygge- og anleggsarbeid unntatt fra omsetningsavgift.


=== Omsetningsavgift på landbruksvarer ===
På melk, egg, kjøtt, korn og pelsdyrskinn er det en omsetningsavgift som innkreves av slakteri, meieriselskap, eggpakkeri eller auksjonsfirma for pelsskinn og som tar i mot varer for salg eller videre foredling fra den som har produsert varen. Omsetningsavgiften disponeres av Omsetningsrådet for å fremme omsetningen av de respektive varene.


== Referanser ==


== Eksterne lenker ==
«Lov til å fremja umsetnaden av jordbruksvaror». Lovdata. 10. juli 1936. 
«Forskrift om innkreving av omsetningsavgift og overproduksjonsavgift». Lovdata. 20. desember 1996. 
«Forskrift om omsetningsavgift på jordbruksvarer, og om overproduksjonsavgift på mjølk». Lovdata. 29. juni 1999.
Lancia

Lancia (1906, Torino) er et italiensk bilmerke grunnlagt av Vincenzo Lancia (1881–1937) som kom fra  Fiat i Torino der han hadde vært testkjører og bilbygger.
Lancia laget varierte modeller, ofte med snedige tekniske løsninger. I 1913 kom Lancia Theta med verdens første hel-elektriske anlegg, samt Lancia Lambda i 1922 med det første monocoque (selvbærende karosseri).  På 1930-tallet forsøkte de seg på masseproduksjon med Lancia Augusta uten å lykkes særlig. Lancia døde i 1937 og kona og sønnen Gianni Lancia (1924–2014) tok over, sammen med ingeniøren Vittorio Jano (1891–1965) fra Alfa Romeo. 
Racingsatsingen ga flere nyvinninger, som da Lancia Ardea i 1948 fikk verdens første 5-trinns manuelle girkasse, og i 1950 da Lancia Aurelia fikk verdens første V6-motor i produksjon, signert Jano. Etter store finansielle problem solgte Gianni selskapet i 1955 til sementfabrikanten Carlo Pesenti.  Samarbeid med Carrozzeria Touring og Zagato laget flere lettvekts-varianter utover 60-tallet. 
Siden 1969 har Lancia vært eid av Fiat og figurert som dets "luksuriøse" bilmerke med små salgsvolum sammenlignet med Fiat og Alfa Romeo.  Lancia deltok 1973–93 i Verdensmesterskapet i rally og dominerte stort med Lancia Stratos og Lancia Delta, en bil hvis gateutgave forøvrig ble utviklet sammen med svenske Saab. Etter fusjonen mellom Fiat og Chrysler i 2009 har man i korte perioder solgt Chrysler-modeller som Lancia i Europa. Lancia står i 2016 kun igjen med en modell i egen produksjon, småbilen Lancia Ypsilon.
Etter fusjonen mellom Groupe PSA og Fiat Chrysler Automobiles i 2021 er Lancia en del av konsernet Stellantis.

		


== Modeller ==
12HP;Alfa (1908), 18-24HP;Dialfa (1909), 15/20HP;Beta (1910), 20HP;Gamma (1911), 20/30HP;Delta (1912), 20/30HP Spinto Corsa; DiDelta (1911)
Lancia Theta (1913–19), Lancia Kappa (1919–22; Dikappa 1921–22; Trikappa 1922–25), Lancia Lambda (1922–31; Dilambda 1928–1938),
Lancia Astura (1931–39), Lancia Augusta (1932–37), Lancia Artena (1931–36, 1940–42), Lancia Aprilia (1937–49), Lancia Ardea (1939–53)
Lancia Aurelia (1950–59), Lancia Appia (1953–63), Lancia Flaminia (1956–68)
Lancia Fulvia (1963–76), Lancia Flavia (1961–71), Lancia Stratos, Lancia 2000 (1971–75), Lancia Beta (1972–84), Lancia Gamma (1976–84)
Lancia Prisma (1982–89), Lancia Thema (1984–94, 2011–14), Lancia Dedra (1989–2000)
Lancia Delta (1979–99, 2008–14), Lancia Kappa (1994–2000), Lancia Lybra (1999–2004), Lancia Thesis (2001–09),
Lancia Y10 (1985–96), Lancia Y (1996–2003), Lancia Musa (2004–12), Lancia Ypsilon (2003–)
Lancia Zeta (1994–2002), Lancia Phedra (2002–10), Lancia Voyager (2014–)
nyttekjøretøy (van, lastebil, ambulanse, buss, trolleybuss, militære)


== Referanser ==


== Eksterne lenker ==
Offisielt nettsted 
(en) Lancia – kategori av bilder, video eller lyd på Commons 
(en) Lancia – galleri av bilder, video eller lyd på Commons 
Lancisti Norvegesi
Tor Ivar Volla, Lanciahistorie i bilnorge.no
Hans von Euler-Chelpin

Hans Karl August Simon von Euler-Chelpin (født 15. februar 1873 i Augsburg, død 6. november 1964 i Stockholm) var en tyskfødt svensk kjemiker og vinner av Nobelprisen i kjemi for 1929.


== Liv og virke ==
Han ble født som sønn av en offiser, som kort etter ble forlagt til München. Størstedelen av barndommen tilbragte han hos bestemoren i Wasserburg am Inn. Han gikk på den kongelige realskolen i Augsburg og senere på skole i München, Würzburg og Ulm. Fra 1891 studerte han ved Münchens kunstakademi og var særlig interessert i farvelære. I 1893 begynte han å studere kjemi, først i München og senere i Berlin, hvor han tok doktorgraden i 1895. I 1902 ble han svensk statsborger, men under første verdenskrig gjorde han tjeneste i den tyske hæren. Under annen verdenskrig var professoren aktiv i diplomatiske oppdrag for Tyskland.
Hans von Euler-Chelpin var gift to ganger. I første ekteskap med Astrid Cleve, en forskerkollega ved Stockholms universitet, fikk han fem barn. Sønnen Ulf Svante Hansson von Euler-Chelpin (1905–1983) ble en kjent svensk fysiolog og fikk også Nobelprisen i 1970.
I 1913 giftet han seg med baronesse Elisabeth von Ugglas. I dette ekteskapet fikk han fire barn.


== Utmerkelser ==
1929 – Nobelprisen i kjemi (med Arthur Harden)
1943 – Æresmedlem av Deutsche Gesellschaft der Naturforscher (Leopoldina)
1958 – Großes Bundesverdienstkreuz mit Stern (Tyskland)


== Referanser ==


== Litteratur ==
Euler, Hans von: Allgemeine Chemie der Enzyme, 1910
Euler, Hans von: Chemie der Hefe und der alkoholischen Gärung; Leipzig, 1915
Euler, Hans von: Biokatalysatoren; Stuttgart, 1930
Euler, Hans von: Entstehung, Wachstum und Rückbildung von Tumoren; Uppsala, 1944
Euler, Hans von: Enzymhemmungen; Stockholm, 1944
Euler, Hans von: Chemotherapie und Prophylaxe des Krebses; Stuttgart, 1962
Euler/Hasselquist: Die Reduktone. Ihre chemischen Eigenschaften und biochemischen Wirkungen. Stuttgart, 1950
Euler/Eistert :Chemie und Biochemie der Reduktone und Reduktonate. Stuttgart, 1957,


== Eksterne lenker ==
(en) Nobelprisen i  kjemi 1929 hos Nobelprize.org
(en) Hans von Euler-Chelpin hos Nobelprize.org i forbindelse med tildelingen av Nobelprisen i kjemi 1929
Merratjern/Søndagsbrenna naturreservat

Merratjern/Søndagsbrenna naturreservat (7 055 daa, et representativt montant barskoglandskap) ble opprettet 13. desember 1991 og ligger på grensen mellom Hole og Ringerike kommuner. Merratjern/Søndagsbrenna naturreservat inngår med virkning fra 16. desember 2016 i det nye Krokskogen naturreservat (cirka 12 921 daa).
Området ligger sentralt i de permiske lavaområdene på Krokskogen, mellom Lommaelva og Heggelivann. En vesentlig del av området består av middels rik granskog og lavproduktiv furuskog. Landskapet er typisk for det en finner i denne delen av marka; veksling mellom fururabber, brattlendte hellinger, bekkedrag, myrer og enkelte myrtjern. Spesielt utmerker området seg med sin rike og interessante lavflora med bla. lungenever og miljøindikatoren huldrestry. Området er viktig som referanseområde.


== Kilder ==
(no) Merratjern/Søndagsbrenna naturreservat i Miljødirektoratets nettsted Naturbase
Fødselsrate

Fødselsrate defineres som levendefødte i et år pr. 1 000 av middelfolkemengden.
For jorda som helhet i dag er fødselsraten omkring 23 og dødsraten er i overkant av 9. For Norge var fødselsraten i 2020 10,1. I hele Europa, bortsett fra deler av tidligere Jugoslavia, Albania og det europeiske Tyrkia, er fødselsraten lav, og det er få land som har over 2,1 barn per fruktbare kvinne. Dette tallet, kalt Reproduksjonsnivå, anses som nødvendig for at befolkningen i et land skal holde seg konstant. I de fleste land i den tredje verden, altså Sør-Amerika, Afrika og sørlige Asia er fødselsraten derimot veldig høy. Ettersom dødsraten nylig har gått ned i mange av disse landene, har disse landene også høy befolkningsvekst.
I Norge har Samlet_fruktbarhetstall (SFT) sunket hvert år siden 2009, da den var 1,98 barn per kvinne, til 1,62 barn per kvinne i 2017.


== Se også ==
Fertilitet
Dødsrate
Liste over land og territorier etter fertilitetsrate
Den demografiske overgangsmodellen
Migrasjon
Fruktbarhet


== Referanser ==


== Eksterne lenker ==
(en) Birth and death rates – kategori av bilder, video eller lyd på Commons
Paul Gauguin

Paul Gauguin (født 7. juni 1848 i Paris, død 8. mai 1903 på Marquesasøyene) var en fransk maler, skulptør og grafiker. 
Han var først impresjonist, men utviklet omkring 1888 i Bretagne en dekorativ stil med sterk forenkling, hele fargeplan, sterke konturer, den såkalte primitivismen, også kalt syntetismen. I 1888 foretok han et kunsthistorisk mye omtalt besøk hos Vincent van Gogh i Arles i det sørlige Frankrike. Det var under dette oppholdet at van Gogh skar av seg den venstre øreflippen. I periodene 1891–1893 og 1895–1903 oppholdt Gauguin seg på Tahiti og Marquesasøyene for å male primitive polynesiske motiver. Han var en av den moderne kunstens fremste foregangsmenn.
Den norske kunstneren Paul René Gauguin var sønnesønnen til Paul Gauguin.


== Malerier (utvalg) ==

		
		
		
		
		
		
		
		
		
		
		
		


== Referanser ==


== Eksterne lenker ==
(en) Paul Gauguin – kategori av bilder, video eller lyd på Commons 
(en) Paul Gauguin – galleri av bilder, video eller lyd på Commons 
(en) Paul Gauguin på Internet Movie Database 
(en) Paul Gauguin på Discogs 
(en) Paul Gauguin på MusicBrainz 
Paul Gauguin
Art Gallery - Paul Gauguin
Paul Gauguin: A Virtual Art Gallery
Rannuzio Pallavicino

Rannuzio Pallavicino (født 1632 i Parma i Italia, død 30. juni 1712 i Roma) var en av den katolske kirkes kardinaler. Han var tilknyttet Den romerske kurie.
Han ble kreert til kardinal i mai 1706 av pave Klemens XI.


== Referanser ==


== Eksterne lenker ==
Biografi på The Cardinals of the Holy Roman Church
Christian August von Sachsen-Zeitz

Christian August von Sachsen-Zeitz (født 6. oktober 1666 i på slottet Moritzburg i Dresden i Sachsen, død 23. august 1725 i Regensburg) var en av Den katolske kirkes kardinaler. 


== Biografi ==
Han kom fra den saksisk-naumbergske fyrsteslekt, og var døpt og oppvokst som lutheraner. Han gikk inn i det militære, og kommanderte et regiment under beleiringen av Mainz. Som lutheraner gikk han også inn i den protestantiske gren av Den tyske orden.
Han konverterte til katolisismen i 1693.
Han var biskop av Győr i Ungarn 1696–1725, og erkebiskop av Esztergóm 1707–1725.
I 1703 hadde han en kort stund vært administrator sede vacante av erkebispedømmet Köln.
Han ble kreert til kardinal i mai 1706 av pave Klemens XI, da han i tre år hadde vært koadjutor i Esztergom.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) *bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X (1475-1521) *1513
Pave Klemens VII (1478-1534) *1517
Kardinal Alessandro Farnese (1468-1549) *1519
Kardinal Francesco Pisani (1494-1570) *1527
Kardinal Alfonso Gesualdo di Conza (Gonza) (1540-1603) *1564
Pave Klemens VIII (1536-1605) *1592
Kardinal Pietro Aldobrandini (1571-1621) *1604
Biskop Laudivio Zacchia (1565-1537) *1605
Kardinal Antonio (Marcello) Barberini (sr.) (1569-1646) *1625
Kardinal Marcantonio Franciotti (1592-1666) *1637
Pave Innocens XII (1615-1700) *1652
Kardinal Leopold Karl von Kollonitsch Lipót (1631-1707) *1668
Kardinal Christian August von Sachsen-Zeitz (1615-1700) *1652


== Referanser ==


== Eksterne lenker ==
Biografi på The Cardinals of the Holy Roman Church
Audio Video Interleave

Audio Video Interleave (AVI som akronym) er et format som brukes til å vise film på PC. AVI har både lydspor og videospor, og ble utviklet av Microsoft i 1992 for å være med i video for Windows.
Formatet blir regnet som foreldet, men er fortsatt populært blant fildelere. Mange kodeker er blitt utviklet for formatet, for eksempel for å inkludere underteksting, noe som gir det nye muligheter.
Eksempler på kodeker er DivX og Xvid som er de mest populære. Ved hjelp av kodeker kan avi-filen ta liten plass samtidig som lyd- og bildekvaliteten er god. Derfor er det fortsatt populært blant fildelere.
Andre liknende videoformater er:

MPEG
Ogg
Kippermocupen

Kippermocupen er en helgeturnering i fotball for aldersbestemte lag. Turneringen arrangeres på Kippermoen idrettsanlegg i Mosjøen i siste halvdel av juni hvert år og teknisk arrangør er Mosjøen IL. Kippermocupen ble arrangert første gang i 1983 og hadde da deltakere fra 21 lag. I 2005 deltok 220 fotballag, noe som ga om lag 3 500 deltakere og ledere. Deltakerne kommer hovedsakelig fra Nordland og Trøndelag, men deltakere fra Sverige er også vanlig.


== Eksterne lenker ==
Kippermocupen, offisielle sider
Planica

Planica (utt. [plaˈnìːtsa]) er en alpedal nordvest i Slovenia. Dalen løper sørover fra grensebyen Rateče, ikke langt fra skistedet Kranjska Gora.
Planica er kjent for skiflygingsbakken Letalnica, som ligger i dalen og lenge var verdens største. Bakkerekorden er på 252 meter, satt av Ryōyū Kobayashi (Japan) 24. mars 2019. Nordmannen Bjørn Einar Romøren hadde lenge verdensrekorden der på 239 meter. Den ble satt i 2005.
Den første hoppbakken i Planica ble bygd før 1930. I 1934 ble den første såkalte mammutbakken bygd. I den bakken ble verdens første skihopp over 100 meter gjort av østerrikeren Sepp Bradl i 1936 (101 meter).
I 1969 ble en enda større skiflygingsbakke bygd i Planica. Fra og med polakken Piotr Fijas' verdensrekord på 194 meter i 1987 til Vikersundbakken overtok hegemoniet som verdens største hoppbakke i 2011, ble alle verdensrekorder i skiflyging satt i Planica. Finnen Toni Nieminen var første mann i verden over 200 meter i 1994 (203 meter). Bakken har i dag (2017) kritisk punkt på 200 meter og bakkestørrelsen er 240 meter.
Planica kommer til å arrangere Ski-VM 2023, etter å ha flere ganger søkt om å få VM i 2017, 2019 og 2021, men Planica har tapt disse avstemningene.

		
		
		
		


== Referanser ==
Gary (Indiana)

Gary er en by i fylket Lake County i delstaten Indiana i USA med 80 294 innbyggere. Den ligger ca. 10 mil sør for Chicago. Stålindustri er en viktig næring for byen.
Denne byen er også kjent for å være hjemstedet til Michael Jackson og Janet Jackson.


== Kjente personer fra Gary ==
Michael Jackson, sanger, danser, låtskriver og filantrop
Janet Jackson, sanger og låtskriver


== Referanser ==


== Eksterne lenker ==
(en) Offisielt nettsted 
(en) Gary, Indiana – kategori av bilder, video eller lyd på Commons 
(en) Gary, Indiana – galleri av bilder, video eller lyd på Commons
Rees Jones

Rees Jones (født 16. september 1941) er en amerikanske golfbanearkitekt. Han er sønn av den legendariske banearkitekten Robert Trent Jones sr. og bror til Robert Trent Jones jr.
Jones studerte ved Yale University og Harvard University. Etter å ha arbeidet i sin fars firma en ti års tid, grunnla han i 1974 sitt eget, med hovedkontor i Montclair i New Jersey. Jones har tegnet over 100 golfbaner, de fleste i USA, og stått for omarbeiding av mange andre.


== Referanser ==


== Eksterne lenker ==
Rees Jones, Inc
Bobby Jones

Robert Tyre Jones jr., bedre kjent som Bobby Jones, (født 17. mars 1902 i Atlanta, Georgia, USA, død 18. desember 1971) var en fremgangsrik golfspiller på 1920-tallet.
Jones var en av de største spillerne som har konkurrert både nasjonalt og internasjonalt. Han blir regnet som den største amatørspilleren i historien, mye grunnet at han er den eneste som har greid en "Grand Slam" (vunnet alle Major-turneringene i en og samme sesong). Mellom 1923 og 1930 vant han 13 daværende major-turneringer.  Her var inkludert fem åpne amerikanske amatørmesterskap og ett åpent britisk amatørmesterskap, som ikke lenger regnes som major-turneringer.  Av det som i dag regnes som major-turneringer vant han syv, som plasserer ham på en delt syvendeplass på listen over spillere med flest seire i major-turneringer.
Jones var den yngste spilleren som har spilt i et U.S. Amateur Championship-mesterskap (14 år) og han var den første spilleren som vant The Double: både US Open Championship og The Open Championship samme år.
Jones var en høyt utdannet akademiker. Han var utdannet ingeniør, innen litteratur og jus. Da han sluttet å spille golf i 28-årsalderen, jobbet han videre som jurist, skrev golfartikler og medvirket i golffilmer. Men fremfor alt skapte han en av verdens beste golfbaner sammen med Alister McKenzie, Augusta Nationals golfbane og startet The Masters Tournament som arrangeres på Augusta hvert år.
Jones konkurrerte nesten bare i de store konkurransene og mellom disse tok han seg av sin advokatkarriere og sin familie. Golfen kom alltid i tredje rekke og han trente nesten aldri ettersom han mislikte trening svært mye.
Han var en gentleman på golfbanen, og han var nøye med å følge golfreglene. Han ga seg selv straffeslag ved fire anledninger i store mesterskap. 
I 1948 fikk Jones en muskelsykdom som ble verre med årene, og de siste leveårene måtte han bruke rullestol.


== Referanser ==


== Eksterne lenker ==
(en) Offisielt nettsted 
(en) Bobby Jones (golfer) – kategori av bilder, video eller lyd på Commons 
(en) Bobby Jones på Internet Movie Database 
(en) Bobby Jones hos The Movie Database 
(en) Bobby Jones hos American National Biography 
(en) Bobby Jones – Georgia Sports Hall of Fame 
(en) Bobby Jones på About.com
Nicola Grimaldi

Nicola Grimaldi kan vise til to kardinaler, som ikke var nært beslektet:

Nicola Grimaldi  (1645–1717) fra Napoli tilhørte den Grimaldislekten som knyttes til Monaco.
Nicola Grimaldi  (1768–1845) kom fra Treia i Italia.
Foers Ibex

Ibex er en terrengående bil med firehjulstrekk fra britiske Foers som leveres enten ferdigbygget eller som byggesett.  Den er konstruert med deler fra Land Rover Defender på en rørramme.  Ibex kan leveres med forskjellige akselavstander og karosserityper.
En spesiell løsning som Ibex kan leveres med er Foers patenterte Vector vinsjsystem.  En vinsj monteres sentralt i kjøretøyet, og kabelen går til kasteblokker foran og bak.  Kjøretøyet kan trekke i begge retninger, ellers kan kabelen trekkes ut og festes i begge ender, og kjøretøyet kan dra seg langs kabelen som en taubane.
Ibex ble opprinnelig utviklet og solgt av John Foers på 1990-tallet, men selges nå gjennom Maddison 4x4 i Storbritannia.
Ibex er engelsk for steinbukk.


== Eksterne lenker ==
Maddison 4x4 Ibex-side (engelsk)
Hjemmesiden til en Ibex-eier (engelsk)
Nicola Grimaldi (1645–1717)

Nicola Grimaldi (den eldre)  (av genovesisk slekt, født 16. desember 1645 i Della Pietra-slottet i Napoli i Italia, død 25. oktober 1717 i Roma) var en av den katolske kirkes kardinaler. Han var tilknyttet Den romerske kurie.
Han ble kreert til kardinal i mai 1706 av pave Klemens XI.
Nicola Grimaldi kom fra den Genova-slekten som knyttes til fyrstedømmet Monaco.  Familien gav kirken også tre andre kardinaler Girolamo Grimaldi den eldre (kreert 1527), Girolamo Grimaldi-Cavalleroni (1643) og Girolamo Grimaldi den yngre (1730).
Det finnes også en annen kardinal Nicola Grimaldi som imidlertid ikke tilhørte samme slekt.


== Referanser ==


== Eksterne lenker ==
Biografi på The Cardinals of the Holy Roman Church
Girolamo Grimaldi

Det fantes tre kardinaler ved navn Girolamo Grimaldo, alle fra den genovesiske slekten som knytts til fyrstedømmet Monaco:

Girolamo Grimaldi den eldre (kreert 1527)
Girolamo Grimaldi-Cavalleroni (1643)
Girolamo Grimaldi den yngre (1730)
Pietro Priuli

Pietro Priuli (født 14. mars 1669 i Venezia i Italia, død 22. januar 1728 i Roma) var en av den katolske kirkes kardinaler. Han var tilknyttet Den romerske kurie. Han var biskop av Bergamo 1708–1728.
Han ble kreert til kardinal i mai 1706 av pave Klemens XI.
Priuli var grandnevø til pave Alexander VIII.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Kardinal Flavio Chigi den eldre (1631–1693) *1686
Kardinal Emmanuel-Theódose de la Tour d’Auvergne de Bouillon (1643–1715) *1689
Pave Klemens XI (1649–1721) *1700
Kardinal Pietro Priuli (1669–1728) *1708


== Referanser ==


== Eksterne lenker ==
(en) Pietro Priuli – kategori av bilder, video eller lyd på Commons 
(no) Pietro Priuli på The Cardinals of the Holy Roman Church
Carlo Agostino Fabroni

Carlo Agostino Fabroni (født 28. august 1651 i Pistoia i storhertugdømmet Toscana, død 19. september 1727 i Roma) var en av den av den katolske kirkes kardinaler. Han var tilknyttet Den romerske kurie.
Han ble kreert til kardinal i mai 1706 av pave Klemens XI.
Han var nevø til kardinalene Giacomo Rospigliosi (kreert 1667) og Felice Rospigliosi (1673).


== Eksterne lenker ==
Biografi på The Cardinals of the Holy Roman Church
Giandomenico Parracciani

Giandomenico Paracciani (født 4. august 1646 i Roma i Kirkestaten, død 9. mai 1721 i Roma) var en av den av den katolske kirkes kardinaler. Han var tilknyttet Den romerske kurie, og ble erkebiskop av Senigallia 1714–1721.
Han ble kreert til kardinal i mai 1706 av pave Klemens XI.
Han var i slekt med kardinal Urbano Paracciani Rutili (kreert 1766).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Giandomenico Parracciani (1646-1721) *1714


== Referanser ==


== Eksterne lenker ==
Biografi på The Cardinals of the Holy Roman Church
Sokna

Sokna er et tettsted i Ringerike i Viken fylke. Tettstedet har 616 innbyggere per 1. januar 2022, og ligger i Soknedalen mellom elvene Sogna og Verkenselva, og langs riksvei 7 mot Hallingdal. Sommeren 2014 ble det åpnet en ny veistrekning mellom Sokna og Ørgenvika som korter inn rv 7 med ca. 20 km. Samtidig ble farten på rv 7 satt ned til 40 km/t gjennom Sokna sentrum. Sokna var en tidligere jernbanestasjon på Bergensbanen.


== Stedet ==

Stedet har hatt egen kirke, Lunder kirke, og menighet siden før svartedauden kom i 1349. Strømsoddbygda kapell ligger også under Lunder menighet. Stedet har dessuten egen barne- og ungdomsskole, Sokna skole, lokal brannstasjon (frivillig), kafé, dagligvareforretning, bensinstasjon m.m.
Gjennom Sokna  er det bygd miljøgate. En ny dagligvareforretning ble åpnet i mai 2014.
Sokna har hatt eget poståpneri siden 1. november 1855. Til å begynne med het det Lunder poståpneri, men fra 1909 var navnet Sokna poståpneri. I dag er funksjonen som poståpneri tillagt den lokale bensinstasjonen.


== Natur og næringsliv ==
Sokna ligger tett på store friluftsområder, som Holleia, Brekkebygda, Strømsoddbygda og Ådalsfjella. Det er heller ikke langt til Hønefoss (rundt 23 km) og Norefjell (rundt 32 km). Den største arbeidsgiveren i bygda er i dag sagbruket Moelven Soknabruket, eller Soknabruket som det kalles lokalt.


== Se også ==
Soknavassdraget
Sokna stasjon
Vestbygda
Brekkebygda
Strømsoddbygda


== Referanser ==